**ΘΕΜΑ :** Απευθείας ανάθεση τεχνικής Μελέτης

Ημ/νία υποβολής ***09/05/2022***

**Ερώτηση**

ΚΑΛΗΣΠΕΡΑ! ΠΑΡΑΚΑΛΩ ΟΠΩΣ ΜΕ ΕΝΗΜΕΡΩΣΕΤΕ **ΓΙΑ ΤΗ ΔΙΑΔΙΚΑΣΙΑ ΠΟΥ ΘΑ ΠΡΕΠΕΙ ΝΑ ΑΚΟΛΟΥΘΗΣΩ ΓΙΑ ΤΗΝ ΑΝΑΘΕΣΗ (ΤΕΧΝΙΚΗΣ) ΜΕΛΕΤΗΣ ΑΞΙΑΣ 5.000€** (συμπ/νου ΦΠΑ). ΕΙΝΑΙ ΙΔΙΑ ΜΕ ΤΗ ΔΙΑΔΙΚΑΣΙΑ ΑΠ' ΕΥΘΕΙΑΣ ΑΝΑΘΕΣΗΣ ΕΡΓΟΥ? ΕΙΝΑΙ ΥΠΟΧΡΕΩΤΙΚΗ Η ΧΡΗΣΗ ΕΣΗΔΗΣ ΓΙ ΑΥΤΟ ΤΟ ΠΟΣΟ? ΕΥΧΑΡΙΣΤΩ ΕΚ ΤΩΝ ΠΡΟΤΕΡΩΝ

**Απάντηση:**

Τα Βήματα για την απευθείας ανάθεση είναι ανηρτημένα το site.

**Υποχρέωση χρήσης ΕΣΗΔΗΣ**

Σύμφωνα με το Άρθρο 13Α ΚΥΑ 166278 / 25.06.2021 (ΦΕΚ 2813/30.06.2021 τεύχος Β') («Πρόσκληση υποβολής προσφορών και αξιολόγηση προσφορών στις διαδικασίες των άρθρων 118 και 328 του ν. 4412/2016 (Α΄ 147)»):

Ειδικότερα για τις διαδικασίες των άρθρων 118 και 328 του ν. 4412/2016 (Α΄ 147), περί απευθείας ανάθεσης, η εκτιμώμενη αξία των οποίων είναι άνω του ορίου της παρ. 3 του άρθρου 1 της παρούσας, ισχύουν τα εξής:

*«Πιστοποιημένοι χρήστες της αναθέτουσας αρχής/του αναθέτοντα φορέα απευθύνουν πρόσκληση μέσω του υποσυστήματος ΕΣΗΔΗΣ-Δημόσια Έργα σε οικονομικούς φορείς να υποβάλουν προσφορά.*

*Πιστοποιημένοι χρήστες των οικονομικών φορέων υποβάλλουν προσφορά κατόπιν της ως άνω πρόσκλησης. Μετά την καταληκτική ημερομηνία υποβολής προσφορών, πιστοποιημένοι χρήστες της αναθέτουσας αρχής/ του αναθέτοντα φορέα, όταν δεν απαιτείται γνωμοδότηση συλλογικού οργάνου, προβαίνουν σε αποσφράγιση των υποβληθέντων προσφορών και αποστέλλουν στις αρμόδιες για την ανάθεση της δημόσιας σύμβασης ή σύμβασης υπηρεσίες της αναθέτουσας αρχής/του αναθέτοντα φορέα τις υποβληθείσες προσφορές. Στην περίπτωση που προβλέπεται η συγκρότηση γνωμοδοτικού συλλογικού οργάνου, εφαρμόζονται αναλογικά τα οριζόμενα στο άρθρο 13 της παρούσας.*

*Η αναθέτουσα αρχή/Ο αναθέτων φορέας εκδίδει απόφαση ανάθεσης, η οποία κοινοποιείται σε όλους τους συμμετέχοντες οικονομικούς φορείς μέσω του υποσυστήματος ΕΣΗΔΗΣ-Δημόσια Έργα».*